S-105/2009

Mál þetta, sem þingfest var og dómtekið 20. október 2009, er höfðað með ákæru lögreglustjórans á Eskifirði, útgefinni 16. september 2009, á hendur P-kk-þgf I-kk-þgf B-kk-þgf, [kt.], Skólagerði 20, Kópavogi, „fyrir umferðarlagabrot, hegningarlagabrot og brot gegn lögum um ávana- og fíkniefni á Fáskrúðsfirði, með því að hafa aðfaranótt sunnudagsins 26. júlí 2009, ekið bifreiðinni SH-709, frá bensínstöð Skeljungs við Búðaveg, að lögreglustöðinni Skólavegi 53, undir áhrifum fíkniefna (tetrahýdrókannabínól í blóði 3,2 ng/ml) og sviptur ökurétti og fyrir að hafa í umrætt skipti er lögreglan hafði afskipti af honum, í blekkingarskyni, framvísað ökuskírteini sem hann fékk útgefið þann 7. febrúar 2003, en hann var sviptur ökurétti í 12 mánuði frá 2. febrúar 2009. Og fyrir að hafa í umrætt sinn haft í vörslum sínum 0,31 gramm af tóbaksblönduðu kannabisefni, sem fannst við leit lögreglu í buxnavasa ákærða.

Telst þetta varða við 1. mgr., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. breytingarlög og 2. gr., sbr. 5. og 6. gr. laga um ávana- og fíkniefni nr. 65/1974, sbr. breytingarlög og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, og 157. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. gr. og 102. gr. umferðarlaga nr. 50/1987, sbr. breytingarlög.

Þess er einnig krafist að framangreind 0,31 grömm af tóbaksblönduðu kannabisefni, sem lögreglan lagði hald á við rannsókn málsins, verði gerð upptæk, sbr. 6. mgr. 5. gr. laga um ávana- og fíkniefni nr. 65/1974 og 2. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001.“

Ákærði kom ekki fyrir dóminn við þingfestingu málsins og boðaði ekki forföll þó honum hafi löglega verið birt ákæra og þess getið í fyrirkalli að hann mætti búast við því að fjarvist hans yrði metin til jafns við það að hann viðurkenndi að hafa framið þau brot sem honum eru gefin að sök í ákæru og að dómur yrði lagður á málið að honum fjarstöddum.

Með heimild í 1. mgr. 161. gr. laga nr. 88/2008, um meðferð sakamála, og þar sem dómari telur framlögð gögn nægileg, verður ákærði sakfelldur fyrir þau brot sem honum eru gefin að sök í ákæru og eru þar réttilega heimfærð til refsiákvæða utan að hegningarlagabrot hans varðar við 1. mgr. 157. gr. almennra hegningarlaga nr. 19/1940.

Samkvæmt sakavottorði ákærða var hann með dómi 16. desember 2008 dæmdur til greiðslu sektar og sviptingar ökuréttar í eitt ár fyrir akstur undir áhrifum fíkniefna og tók sú ökuréttarsvipting gildi 2. febrúar 2009 við birtingu dómsins. Þá gerði hann 3. janúar 2006 sátt fyrir sýslumanni um greiðslu 28.000 króna sektar vegna brota á lögum um ávana- og fíkniefni.

Ákveða ber refsingu ákærða í einu lagi sbr. 77. gr. almennra hegningarlaga, sbr. og 8. mgr. 100. gr. umferðarlaga að því er umferðarlagabrot hans varðar. Með hliðsjón af framangreindu og því magni tetrahýdrókannabínóls sem mældist í blóði ákærða umrætt sinn og því magni fíkniefna sem lögregla fann í fórum hans, sem og því að ákærði er nú sakfelldur í annað sinn fyrir brot á 1., sbr. 2. mgr. 45. gr. a. umferðarlaga nr. 50/1987, þykir refsing hans nú hæfilega ákveðin 324.000 króna sekt sem honum ber að greiða í ríkissjóð innan fjögurra vikna frá dómsbirtingu að telja en sæta ella 22 daga fangelsi.

Þá ber skv. 1. mgr. 102. gr., sbr. 6. mgr. sömu lagagreinar að svipta ákærða ökurétti og þykir sviptingartími, þegar litið er til þess magns tetrahýdrókannabínóls sem fannst í blóði hans umrætt sinn, hæfilega ákveðinn tvö ár og sex mánuðir frá 2. febrúar 2010 að telja, en þá rennur út ökuréttarsvipting samkvæmt dómi 16. desember 2008.

Þá er fallist á að upptækt skuli vera 0,31 gramm af tóbaksblönduðu kannabisefni sem lögregla lagði hald á við rannsókn málsins, sbr. 6. mgr. 5. gr. laga nr. 65/1974.

Loks ber að dæma ákærða til greiðslu sakarkostnaðar, sem samkvæmt yfirliti sækjanda nemur 105.186 krónum vegna sýnatöku og rannsóknar.

Dómur þessi er kveðinn upp af H-kk-þgf B-kk-þgf dómstjóra í dómsal Héraðsdóms Austurlands að Lyngási 15, Egilsstöðum, klukkan 10:10 mánudaginn 26. október 2009.

D ó m s o r ð

Ákærði, P-kk-nf I-kk-nf B-kk-nf, greiði 324.000 krónur í sekt til ríkissjóðs innan fjögurra vikna frá birtingu dómsins en sæti ella fangelsi í 22 daga.

Ákærði er sviptur ökurétti í tvö ár og sex mánuði frá 2. febrúar 2010 að telja.

Ákærði sæti upptöku á 0,31 grammi af tóbaksblönduðu kannabisefni.

Ákærði greiði sakarkostnað að fjárhæð 105.186 krónur.

H-kk-nf B-kk-nf